આદરણીય કેદારસિંહજી બાપુ, સાદર સ્મરણ, આપનો સંદેશો મળ્યો, મારાં આશ્રમમાં સ્ટુડીઓ કે રેકોર્ડીંગ સાધનો નથી, માત્ર એક નાનકડા વિડીયો કેમેરા દ્વારા ગામડાના જૂના ભજનીકો પાસે સચવાયેલા પ્રાચીન ભજનોના ઢાળનું ધ્વનિમુદ્રણ આજ સુધી કરીને મારી વેબસાઈટ ઉપર મુકતો હતો એવામાં એ કેમેરા પણ બંધ પડ્યો, કોઈ સામે હાથ લાંબો ન કરવો એવું પણ આજ સુધી જળવાયું છે એટલે કોઈ જાતની સાધન સામગ્રી માટે ક્યારેય કોઈને નથી કહ્યું, વેબ સાઈટ પરની તમામ સામગ્રી પણ તદ્દન વિના મૂલ્યે કોઈ પણ જિજ્ઞાસુ પ્રાપ્ત કરી શકે એમ મૂકી છે પણ કોઈ હરિનો લાલ સામેથી આ પ્રવૃત્તિને ચાલુ રાખવા મદદગાર નથી થયો, અવસ્થાને કારણે હવે હું પણ બહુ સારી રીતે ગાઈ શકતો નથી, આપની રચનાઓ કોઈ સારા ધંધાદારી ગાયકના કંઠે ગવાય અને જાહેરમાં રજુ થાય તો એનો લાભ સૌને મળતો રહે, અવકાશે જરૂર એકવાર આશ્રમની મુલાકાતે આવો,જેથી સાચી પરિસ્થિતિનો ખ્યાલ આવે, બસ નિરંજનના સ્મરણ…૨૨-૮-૨૦૧૪